Kaisa Ling

Kaisa Ling (ka Kaisa Maria Ling; sündinud 4. veebruaril 1990) on eesti laulja, kultuuriajakirjanik ja tõlkija. Saaremaalt pärit Ling on lõpetanud 2010. aastal Tartu Miina Härma Gümnaasiumi (kuldmedaliga). Ta on õppinud Tartu Ülikoolis kirjandus- ja teatriteadust ning kaitsnud 2013. aastal bakalaureusetöö "Maagiline realism Mehis Heinsaare ja Gabriel García Márqueze lühiproosas" ning 2017. aastal samas magistritöö neobarokist Kuuba kirjanike Alejo Carpentieri, José Lezama Lima ja Severo Sarduy loomingus "In search of the neobaroque image" (mõlema töö juhendaja oli Jüri Talvet). Ling on teinud Eesti Rahvusringhäälingus töötades nii raadio- kui ka telesaateid. Aastatel 2020–2023 tegi ta Klassikaraadios kaasautori ja saatejuhina kirjandussaatesarja "Gogol" ning kultuurisaadet "Delta". Lisaks on ta Klassikaraadios teinud saatesarja "Lapsepõlve lemmikraamatud" ning suviseid kultuurisaatesarju "Suvila" ja "Suveduur". Kaisa Ling kuulus ETV jaoks 14-osalise kultuurilis-ajaloolise ja muusikahõngulise reisisarja tegijate meeskonda. Saatesari "Mississippi hääled" (2023, tootja Matkafilm OÜ) pakkus vaatajatele 3000 km pikkust uudistamisrännakut USA-s mööda Mississippi jõe kaldaid New Orleansist Chicagoni. Ling oli saate koordinaator ja kaassaatejuht (teised saatejuhid olid Madis Aesma, Herbert Murd ja Väino Laisaar). Kaisa Ling on õppinud lastemuusikakoolis viiulit, laulu ja dirigeerimist. Aastatel 2004–2006 ja 2009 mängis ta viiulit Saaremaa punkbändis Punkentsefaliit. Kaisa Ling hakkas bluusi laulma 2011. aastal Tartus. 2017. aastal asutas ta ansambli Kaisa Ling Thing, kus ta on nii laulusolist kui ka eestvedaja-korraldaja. Ansambel loodi 1920.–1930. aastatel USA-s levinud vodevillibluusi väärtustamiseks ning see esitab peamiselt selliste mustanahaliste naislauljate nagu Ma Rainey, Bessie Smith, Alberta Hunter, Ida Cox jt muusikat. Ansamblisse kuulusid algul peale Kaisa Lingi kontrabassist Silver Sirp, trummar Rait Ress ja pianist Rene Paul. 2018. aasta algusest mängib kontrabassi Argo Toomel ja trumme Peep Kallas. 2018. aastal ilmus ansamblil esikalbumina vodevillibluusi kogumik "Nii kole mees" (plaadifirma Teet ja Pojad). 2019. aastal valiti Kaisa Ling Thing Eestit esindama 2020. aastal Hollandis toimuval bluusivõistlusel European Blues Challenge. 2021. aasta kevadel ilmus album “Läänemure lained”. Lisaks on ansambel loonud koostöös Tallinna Ülikooli sotsiaalteadlastega Eesti esimese bluusikali "Kuldsete kätega mees"; kirjutanud filmi-, teatri- ja muud muusikat; osalenud fringe-kavaga "The Feminist’s Handbook for Eastern Europe" 2022. aasta Edinburghi ja Tallinna fringe-festivalidel. 2018. aastal oli Kaisa Ling Supilinna päevade peakorraldaja. Ling on üliõpilasseltsi EYS Veljesto liige. Kuldmedalistid Miina Härma Gümnaasiumi koduleht. Vaadatud 28.07.2024. Kaisa Maria Ling, Sirp, 01.06.2018 (küsitlus "Kultuur 2030" teemal) Kaisa Lingi tehtud raadiosaated ERR Arhiiv, vaadatud 28.07.2024. ETV saatesari "Mississippi hääled" ERR Arhiiv, vaadatud 28.07.2024. Vikerraadio saade "Heli nälg. Kaisa Ling" ERR Arhiiv, 30.04.2023. Palaganibluusi tõusev täht Kaisa Ling: majanduslikult on küll raske, aga igavust ei eksisteeri TV3.ee, 29.10.2022. Kaisa Ling Thing 5: Viis aastat emakeelset palaganibluusi Muusikaplaneet.ee, 21.10.2022. Jazz.ee ja Saare KEK LIVE | Kaisa Ling Thing Saaremaasuvi.ee, kontserdikuulutus 04.05.2019. Stuudios on Sten Teppan. Kaisa Ling Thing Vikerraadio, 20.11.2018. Bluusibändide jõukatsumise võitis Kaisa Ling Thing Muusikaplaneet.ee, 21.10.2019. Kaisa Ling. "Maagiline realism Mehis Heinsaare ja Gabriel García Márqueze lühiproosas" Tartu Ülikool, 2013 (bakalaureusetöö) Kaisa Ling. "In search of the neobaroque image" Tartu Ülikool, 2017 (magistritöö) Stuudios on Sten Teppan. Kaisa Ling Thing Vikerraadio, 20. november 2018 Keiu Virro. "Bluusimutt: kui me ei meenuta, mis jamad olid 1920-ndatel, võime lõpetada samas augus" Eesti Päevaleht, 22. november 2018 Kaisa Maria Ling. "Sex, drugs and blues" Vikerkaar, aprill 2018 Supilinna päevadest rääkis Kaisa Ling Ring FM, 2018 Kaisa Ling. Urmo Jaanimäe mõjud ERR Kultuur, 3. august 2019 (arvustus: Urmo Jaanimägi "Kolimise laastav mõju" EKSA, 2018) Lauri Leis. Nii kole mees. Kaisa Ling Thing / Teet ja pojad Muusika, 3. jaanuar 2019 (arvustus) Vodevillibluusi kollektiiv Kaisa Ling Thing korraldab Kalamajas suurejoonelise prassingu Eesti Päevaleht, 17. oktoober 2019 Bluusibändide jõukatsumise võitis Kaisa Ling Thing Muusikaplaneet.ee, 21. oktoober 2019 ETV saade "Plekktrumm. Kaisa Ling" ERR, esmaeeter: 7. november 2022